Tira n tenzeght "ed"
Tira n tenzeght "ed"
Tagara-a, ladYa seg 2007, qqlen kra n yimaslaḍen (membres) n tiddukla n Imedyazen ttarun tanzeYt "d" s tmerniwt n yilem "e".
DYa imir-a, nettaru : TamYart ed yelli-s (ur "tamYar d yelli-s").
Ay-n ay aY-yejjan ad neg afran-a netta d ugur ay izemren ad yili gar n :
"d", tanzeYt (préposition) : baba d yemma (= baba akked yemma)
akked :
"d", tazelYa n tilawt (particule prédicative): baba d aselmad (= baba leqdic-nnes d aselmad)
YuY lḥal, s umata, nezmer ad neeqel "d" mi ara yili d tanzeYt neY d tazelYa n tilawt s waddad amaruz (état d'annexion), imi isem amaziY ay yesean tiYri n tezwara (voyelle initiale), yetteqqal, s umata, deg waddad amaruz, mi ara d-yezg sdeffir tenzeYt:
Baba d uselmad (= baba akked uselmad) - Da, "d" d tanzeYt.
Baba d aselmad (= baba, leqdic-nnes d aselmad) - Da, "d" d tazelYa n tilawt.
D acu kan, ugur yettban-d deg wawalen-nni ur nettwaeqal mi ara ilin deg waddad amaruz, ama d awalen imaziYen neY d wid ay d-yekkan seg yilsawen niḍen:
Tamemt d sskeṛ - D acu d-neqsed da ? 1- Tamemt akked sskeṛ ?
neY
2- Tamemt d nettat ay d sskeṛ ?
Yerna imedyaten (lemtul) ay izemren ad seerqen anamek (lmeena) ggten !
Γef way-a ay nxemmem, nenna-as ur yelli uYilif ma nura tanzeYt "d" s "ed", akk-n ad tt-nessemgerrad Yef tzelYa n tilawt "d".
Adlis aneggaru ay d-yeffYen deg tiddukla-nneY, "Ger zik ed tura", d ammud n tullisin (nouvelles) ay d-yura Said Chemakh, yiwen seg yimaslaḍen (membres) iqburen akk n tiddukla tadelsant Imedyazen, yerna d wa ay d adlis amezwaru ay deg ay nebda nesseqdac assumer-a (proposition).
Adlis-a yeffeY-d Yer teẓrigin (éditions) n Baghdadi, deg Ldzayer.
Tanemmirt
Čč Ḍḍ Ğğ Ḥḥ Γ Y
Ṛ ṛ Ṣ ṣ̣ Ṭ̣ṭ Ẓ ẓ E e
Iles Ilelli
- Messages : 11
Date d'inscription : 29/10/2007
-
» Signification du terme "à x heure de relevée" ?
» LE PORTE-AVIONS "GRAF ZEPPELIN"
» "Normandie impressionniste 2010".
» master 2 "monde du livre" à aix
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn eng_Latn hne_Deva unk fra_Latn fra_Latn oci_Latn fra_Latn